
การให้วัคซีนในวัยเด็ก - ตอบคำถามของคุณ
health.gov.au/childhoodimmunisation (http://health.gov.au/childhoodimmunisation)
คุณมีคำถามเกี่ยวกับการสร้างเสริมภูมิคุ้มกันโรคหรือการฉีดวัคซีนหรือไม่ 
เราได้รวบรวมคำตอบสำหรับคำถามที่พบบ่อยเกี่ยวกับการให้วัคซีนในวัยเด็ก
วัคซีนทำงานอย่างไร
วัคซีนทำงานอย่างไร
วัคซีนปกป้องเราโดยการกระตุ้นภูมิคุ้มกันตามธรรมชาติของร่างกายให้สร้างความต้านทานต่อเชื้อโรคบางชนิดก่อนที่เราจะสัมผัสกับเชื้อโรคเหล่านี้ 
เมื่อเด็กได้รับวัคซีน ร่างกายจะสร้างภูมิคุ้มกันในลักษณะเดียวกันกับหลังจากเป็นโรค หากในอนาคตเด็กได้สัมผัสกับโรคนั้น ระบบภูมิคุ้มกันของเด็กจะจดจำและตอบสนองอย่างรวดเร็วเพื่อป้องกันไม่ให้เกิดโรค
วัคซีนให้การปกป้องโดยไม่ก่อให้เกิดโรค การรับวัคซีนปลอดภัยกว่าการเป็นโรค
เพิ่มเติม:  
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
การฉีดวัคซีนปกป้องเด็กและชุมชนได้อย่างไร
การฉีดวัคซีนปกป้องเด็กจากโรคร้ายแรงที่อาจนำไปสู่ภาวะแทรกซ้อน รวมถึงความพิการและแม้กระทั่งการเสียชีวิต การที่คุณให้ลูกรับวัคซีน คุณได้ช่วยปกป้องสมาชิกคนอื่น ๆ ในครอบครัวที่มีความเสี่ยงและอาจมีอาการรุนแรงหากพวกเขาป่วยด้วยโรคนี้ เช่น สตรีมีครรภ์ ผู้สูงอายุ และผู้ที่มีโรคประจำตัว เมื่อคนจำนวนมากในชุมชนได้รับวัคซีน โรคจะแพร่กระจายได้ยากขึ้น เนื่องจากมีโอกาสน้อยกว่าที่คนจะสัมผัสกับผู้ติดเชื้อและเป็นโรค สิ่งนี้เรียกว่าภูมิคุ้มกันหมู่
ประโยชน์ของภูมิคุ้มกันหมู่คือเราสามารถปกป้องผู้ที่ไม่สามารถรับวัคซีนได้ รวมถึงทารกที่อายุน้อยเกินไปที่จะรับวัคซีนหรือผู้ที่ไม่สามารถรับวัคซีนได้ด้วยเหตุผลทางการแพทย์
เพิ่มเติม:
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
วัคซีนมีส่วนประกอบอะไรบ้าง
วัคซีนมีส่วนประกอบหลายอย่างรวมถึงแอนติเจน ซึ่งเป็นชิ้นส่วนของไวรัส แบคทีเรีย หรือสารพิษที่ถูกดัดแปลงไปและส่งผลให้เกิดโรค
ส่วนผสมอื่น ๆ เช่น สารเสริมฤทธิ์ สารกันเสีย และสารที่ทำให้เกิดการคงตัว ทำให้มั่นใจได้ว่าวัคซีนมีความปลอดภัยและมีประสิทธิผล ช่วยเสริมสร้างการตอบสนองของภูมิคุ้มกัน ทำให้ทำงานได้ดีขึ้น
ส่วนผสมของวัคซีนที่ระบุไว้บนฉลากอาจดูไม่คุ้นเคย อย่างไรก็ตาม ส่วนประกอบหลายอย่างที่ใช้ในวัคซีนเกิดขึ้นตามธรรมชาติในร่างกาย ในสิ่งแวดล้อม และในอาหารที่เรารับประทาน ส่วนผสมทั้งหมดในวัคซีน รวมถึงตัววัคซีนเอง ได้รับการทดสอบและตรวจสอบอย่างถี่ถ้วนเพื่อให้แน่ใจว่าปลอดภัย
เพิ่มเติม:
What is in the vaccines? | Sharing Knowledge about Immunisation (https://skai.org.au/childhood/questions/what-vaccines)
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
What ingredients are in vaccines? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
เด็กบางคนเป็นโรคแม้ว่าจะได้รับวัคซีนแล้วก็ตามใช่หรือไม่
มีโอกาสเป็นไปได้ เนื่องจากไม่มีวัคซีนใดที่มีประสิทธิผล 100% ระดับการป้องกันโรคด้วยวัคซีนของบุคคลจะแตกต่างกันไป ดังนั้นจะพบคนจำนวนน้อยที่ไม่สามารถสร้างภูมิคุ้มกันและอาจยังติดโรคได้ การได้รับวัคซีนจะช่วยลดความรุนแรงของโรคได้มากกว่าการไม่ได้รับวัคซีน
ความปลอดภัยของวัคซีน
วัคซีนปลอดภัยหรือไม่
วัคซีนมีความปลอดภัย วัคซีนทุกชนิดผ่านการทดสอบอย่างเข้มงวดเพื่อให้แน่ใจว่าปลอดภัยและมีประสิทธิผลก่อนที่จะได้รับการอนุมัติให้ใช้ในออสเตรเลียโดย Therapeutic Goods Administration (หน่วยงานกำกับดูแลผลิตภัณฑ์สุขภาพเพื่อการบำบัดรักษา หรือ TGA) ซึ่งรวมถึงขั้นตอนต่าง ๆ ของการวิจัยทางคลินิกและการทดสอบส่วนประกอบต่าง ๆ ของวัคซีน วัคซีนที่ไม่เป็นไปตามเกณฑ์คุณภาพและความปลอดภัยจะไม่ได้รับการอนุมัติและไม่อนุญาตให้นำมาใช้ ขั้นตอนดังกล่าวเป็นส่วนหนึ่งของกระบวนการอย่างละเอียดและครอบคลุมก่อนที่วัคซีนจะได้รับการขึ้นทะเบียนในโครงการสร้างเสริมภูมิคุ้มกันแห่งชาติ (National Immunisation Program)
วัคซีนเมื่อพร้อมนำมาใช้แล้ว จะยังคงได้รับการตรวจสอบด้านความปลอดภัยต่อเนื่องต่อไป การแจ้งข้อกังวลใด ๆ เกี่ยวกับวัคซีนจะได้รับการพิจารณาอย่างจริงจังและตรวจสอบโดยทันที โดยสามารถแจ้งเหตุการณ์ไม่พึงประสงค์จากการใช้ยาไปยัง TGA (https://www.tga.gov.au/vaccines-overview) และการตรวจสอบเชิงรุกระดับชาติผ่าน AusVaxSafety (https://ausvaxsafety.org.au/).
เพิ่มเติม:
Vaccine safety | Australian Government Department of Health, Disability and Ageing (https://www.health.gov.au/topics/immunisation/about-immunisation/vaccine-safety)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
Vaccine safety and effectiveness: how is it tested? | Australian Academy of Science (https://www.science.org.au/curious/people-medicine/vaccine-safety-and-effectiveness-how-it-tested)
How do I know the vaccines are safe? | Sharing Knowledge about Immunisation (https://skai.org.au/childhood/questions/how-do-i-know-vaccines-are-safe)
วัคซีนมีความเสี่ยงและมีประโยชน์อย่างไร
วัคซีนป้องกันผู้คนจากโรคติดเชื้อร้ายแรงที่ครั้งหนึ่งเคยเป็นอันตรายต่อทารก เด็ก และผู้ใหญ่เป็นจำนวนมาก และเป็นสาเหตุของการเสียชีวิตทุกปี หากไม่มีวัคซีน ลูกของคุณมีความเสี่ยงที่จะป่วยหนักและมีภาวะแทรกซ้อนเรื้อรัง และอาจถึงขั้นเสียชีวิตด้วยโรคต่าง ๆ เช่น โรคหัดและโรคไอกรน แม้ว่าการฉีดวัคซีนอาจมีผลข้างเคียงแต่ผลข้างเคียงเหล่านี้มักไม่รุนแรง (เช่น รอยแดงและบวมบริเวณที่ฉีด) และหายไปได้เองภายในสองสามวัน ผลข้างเคียงร้ายแรงหลังการฉีดวัคซีน เช่น อาการแพ้อย่างรุนแรงนั้นพบได้น้อยมาก
การฉีดวัคซีนปลอดภัยกว่าเป็นโรค เช่น โรคบาดทะยักอาจทำให้เกิดอาการปวดอย่างรุนแรง กล้ามเนื้อกระตุก และหายใจลำบาก โรคหัดอาจทำให้ปอดบวมหรือสมองบวมได้
เพิ่มเติม:
Who benefits from vaccines? | Australian Academy of Science (https://www.science.org.au/education/immunisation-climate-change-genetic-modification/science-immunisation/3-who-benefits)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ก่อให้เกิดภาวะออทิสซึมหรือไม่
ไม่มีความเชื่อมโยงระหว่างวัคซีนกับภาวะออทิสซึม วัคซีนหัด คางทูม หัดเยอรมัน (MMR) ไม่ทำให้เกิดภาวะ   ออทิสซึม งานวิจัยและการศึกษาค้นคว้างานวิจัยที่มีคุณภาพสูงในช่วงหลายปีที่ผ่านมาได้เปรียบเทียบสุขภาพของเด็กจำนวนมากทั้งที่ได้รับวัคซีนและไม่ได้รับวัคซีน และไม่พบความเชื่อมโยงระหว่างวัคซีน MMR กับภาวะ      ออทิสซึม งานวิจัยและการศึกษาค้นคว้างานวิจัยทางวิทยาศาสตร์ยังไม่พบความสัมพันธ์ระหว่างวัคซีนกับภาวะ   ออทิสซึม 
ผู้คนเริ่มวิตกกังวลเป็นครั้งแรกเกี่ยวกับภาวะออทิสซึม และการสร้างภูมิคุ้มกันโรคหลังจากผลงานวิจัยตีพิมพ์ความเชื่อมโยงระหว่างวัคซีน MMR และภาวะออทิสซึม ในวารสารทางการแพทย์ที่เป็นที่ยอมรับในค.ศ. 1998 
ในภายหลังนักวิทยาศาสตร์หักล้างความน่าเชื่อถือโดยสิ้นเชิงของผลงานวิจัยชิ้นนี้ซึ่งอ้างอิงจากเด็กเพียง 12 คน ในค.ศ. 2004 ผู้เขียนงานวิจัยชิ้นนี้ถอนคำกล่าวอ้างดังกล่าวเรื่องความเชื่อมโยงระหว่างการฉีดวัคซีนกับภาวะ ออทิสซึม ในค.ศ. 2010 วารสารทางการแพทย์นั้นได้ถอดถอนผลงานวิจัยออกหลังจากที่แพทยสภาของ     สหราชอาณาจักรพบว่าผลงานวิจัยได้รับการพิสูจน์แล้วว่าเป็นเท็จ วารสารทางการแพทย์ได้ตีพิมพ์ข้อความ      ขอโทษ
เพิ่มเติม:
What about autism? | Sharing Knowledge About Immunisation (https://skai.org.au/childhood/questions/what-about-autism)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
อาการข้างเคียง
อาการข้างเคียงที่อาจเกิดขึ้นหลังได้รับวัคซีนมีอะไรบ้าง
อาการข้างเคียงส่วนใหญ่ที่เกี่ยวข้องกับวัคซีนมีเพียงเล็กน้อย และมักจะหายไปภายในสองสามวัน
เด็กบางคนอาจมีอาการข้างเคียงที่พบได้ทั่วไปเช่น
แดง บวม และเจ็บบริเวณที่ฉีดยา
มีอาการโยเย ร้องกวน งอแง และง่วงนอน และ
มีไข้ต่ำ ๆ  
อาการข้างเคียงเหล่านี้แสดงว่าระบบภูมิคุ้มกันกำลังตอบสนองกับวัคซีนซึ่งเป็นเรื่องปกติ แม้ว่าอาการเหล่านี้อาจสร้างความกังวลให้คุณและทำให้ลูกงอแงในเวลานั้น แต่ก็มักจะหายได้เองอย่างรวดเร็ว
คุณสามารถใช้ยาบรรเทาอาการปวดตามคำแนะนำ เช่น พาราเซตามอล เพื่อลดไข้หรืออาการปวดหลังจากการฉีดวัคซีน
ผลข้างเคียงที่ร้ายแรงจากการสร้างเสริมภูมิคุ้มกันมีน้อยมาก ความเสี่ยงที่จะเกิดปฏิกิริยาภูมิแพ้อย่างเฉียบพลันและรุนแรง (anaphylaxis) ต่อวัคซีนมีน้อยมาก ปฏิกิริยาภูมิแพ้อย่างเฉียบพลันและรุนแรงมักเกิดขึ้นภายในไม่กี่นาทีหลังการฉีดวัคซีนก่อนที่คุณและลูกจะออกจากคลินิก นี่คือเหตุผลที่เจ้าหน้าที่ขอให้คุณอยู่ที่คลินิกหรือคลินิกแพทย์เวชปฏิบัติทั่วไปเป็นเวลาอย่างน้อย 15 นาทีหลังการฉีดวัคซีน เผื่อมีความจำเป็นต้องได้รับการรักษาเพิ่มเติม
แพทย์หรือพยาบาลสามารถให้การรักษาเพื่อช่วยทารกที่เกิดปฏิกิริยาภูมิแพ้อย่างเฉียบพลันและรุนแรงให้ฟื้นคืนเป็นปกติได้อย่างรวดเร็ว
หากลูกมีอาการข้างเคียงที่คุณคิดว่ารุนแรงหรือฉับพลัน ให้รีบไปพบแพทย์ทันที
เพิ่มเติม:
Possible side effects of vaccination | Australian Government Department of Health, Disability and Ageing (https://www.health.gov.au/topics/immunisation/getting-vaccinated/possible-side-effects-of-vaccination)
Following vaccination – what to expect and what to do | Australian Government Department of Health, Disability and Ageing (https://www.health.gov.au/resources/publications/following-vaccination-what-to-expect-and-what-to-do)
Side effects | Sharing Knowledge about Immunisation (https://skai.org.au/childhood/questions/what-about-side-effects)
Australia’s active vaccine safety program | AusVaxSafety | NCIRS (https://ausvaxsafety.org.au/safety-data/national-immunisation-program-schedule-vaccines)
เด็กรับวัคซีนหลายชนิดพร้อมกันได้อย่างปลอดภัยหรือไม่
การให้วัคซีนหลายชนิดแก่ทารกและเด็กในการนัดหมายครั้งเดียวนั้นปลอดภัย วัคซีนรวมช่วยให้เด็กได้รับภูมิคุ้มกันโรคมากขึ้นโดยฉีดน้อยเข็มลง ซึ่งทำให้เด็กเจ็บและเครียดน้อยลง
ตัวอย่าง วัคซีนชนิดที่ให้เมื่ออายุ 2 เดือน 4 และ 6 เดือน สามารถป้องกันโรคได้หกโรค ซึ่งหมายความว่าลูกของคุณจะได้รับการป้องกันโรคหกโรคด้วยการฉีดวัคซีนนี้ในการนัดหมายครั้งเดียว วิธีนี้ปลอดภัยอย่างยิ่งและจะไม่ทำให้ระบบภูมิคุ้มกันทำงานหนักมากเกินไป
ทารกมีระบบภูมิคุ้มกันที่แข็งแรงมาก ทารกสัมผัสกับแอนติเจนนับหลายพันชนิด (ชิ้นส่วนของจุลชีพที่ทำให้เกิดโรค เช่น แบคทีเรียหรือไวรัส) วัคซีนมีส่วนประกอบของแอนติเจนจำนวนน้อยมากเมื่อเทียบกับแอนติเจนจำนวนมากที่เด็กสัมผัสในแต่ละวัน วัคซีนจะทำให้ภูมิคุ้มกันของลูกแข็งแรงขึ้นเพื่อปกป้องพวกเขาจากโรคติดเชื้อร้ายแรงบางโรค
เพิ่มเติม:
Is it safe to give my child more than one vaccine at the same time? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
What is immunisation? | Australian Academy of Science (https://www.science.org.au/learning/immunisation-and-climate-change/science-immunisation/what-is-immunisation)
บัตร NCIRS (ศูนย์วิจัยและเฝ้าระวังการสร้างภูมิคุ้มกันแห่งชาติ) - อยู่ระหว่างการพัฒนา
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
วัคซีนเป็นสาเหตุหรือทำให้อาการหอบหืดและภูมิแพ้ในเด็กแย่ลงหรือไม่  
ไม่มีหลักฐานว่าวัคซีนเป็นสาเหตุหรือทำให้โรคหอบหืดหรือภูมิแพ้แย่ลง สิ่งสำคัญคือเด็กที่เป็นโรคหอบหืดหรือภูมิแพ้ควรได้รับการฉีดวัคซีนเพื่อลดโอกาสในการติดเชื้อร้ายแรง ซึ่งอาจทำให้อาการที่เป็นอยู่แย่ลงได้
วัคซีนบางชนิดมีส่วนผสมที่เป็นสารก่อภูมิแพ้ได้ ดังนั้นหากลูกของคุณแพ้อาหารหรือยาใด ๆ คุณควรแจ้งให้แพทย์หรือพยาบาลทราบเพื่อให้ตรวจสอบว่าวัคซีนที่จะให้ลูกของคุณนั้นปลอดภัย
เพิ่มเติม:
Do vaccines cause or worsen asthma and allergies? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
โรคที่ป้องกันได้ด้วยวัคซีน
โรคที่เด็กได้รับวัคซีนป้องกันนั้นร้ายแรงจริงหรือ
โรคที่เด็กได้รับวัคซีนพื้นฐานเพื่อเสริมภูมิคุ้มกันนั้นเป็นโรคร้ายแรงและอาจเป็นอันตรายถึงแก่ชีวิตได้ เนื่องจากความสำเร็จของโครงการฉีดวัคซีนในออสเตรเลียทำให้เราไม่ได้ยินเรื่องเกี่ยวกับโรคเหล่านี้มากนักเพราะไม่ใช่โรคที่มีอยู่ทั่วไปอีกต่อไป อย่างไรก็ตามหากไม่ฉีดวัคซีน โรคร้ายแรงต่าง ๆ เหล่านี้ก็จะอุบัติซ้ำในชุมชน
เพิ่มเติม:
Are the diseases we vaccinate against really serious? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ทำไมลูกของฉันยังจำเป็นต้องรับวัคซีนซึ่งแทบจะไม่พบการระบาดของโรคเหล่านี้  
การสร้างเสริมภูมิคุ้มกันในเด็กเป็นสิ่งจำเป็นเพื่อปกป้องเด็ก แม้ว่าเราแทบจะไม่พบโรคที่เด็กได้รับวัคซีนป้องกันก็ตาม ในออสเตรเลียไม่มีการระบาดของโรคบางโรคอีกต่อไปเนื่องจากมีวัคซีนป้องกัน เช่น โรคโปลิโอ โรคคอตีบ และโรคหัด หากเราหยุดฉีดวัคซีน คนเพียงไม่กี่คนที่ป่วยด้วยโรคเหล่านี้ในออสเตรเลียอาจระบาดกลายเป็นหลายหมื่นหรือหลายแสนคนได้อย่างรวดเร็ว แม้ว่าในออสเตรเลียแทบจะไม่พบโรคร้ายแรงหลายโรคที่ป้องกันได้ด้วยวัคซีน แต่ในภูมิภาคอื่น ๆ ของโลกยังมีการระบาดอยู่ทั่วไปเช่น โรคหัดและโรคโปลิโอ แม้ว่าครอบครัวของคุณไม่ได้เดินทางไปต่างประเทศ แต่คุณสามารถสัมผัสกับนักท่องเที่ยวต่างชาติได้ทุกที่ในชุมชนของคุณ
การให้ลูกของคุณรับวัคซีนยังสามารถช่วยปกป้องผู้ที่ไม่สามารถรับวัคซีนได้ด้วยการสร้างสภาวะภูมิคุ้มกันหมู่
ตารางการให้วัคซีน
ทำไมเด็กจำเป็นต้องได้รับวัคซีนจำนวนมากตั้งแต่อายุยังน้อย
เด็กมีความเสี่ยงต่อโรคมากที่สุดในขณะที่ยังเล็กอยู่จึงจำเป็นต้องได้รับวัคซีนเพื่อป้องกันโรคให้เร็วที่สุดเท่าที่จะเป็นไปได้ แม้ว่าระบบภูมิคุ้มกันของทารกจะแข็งแรง แต่การให้วัคซีนในช่วงแรกของชีวิตมีความสำคัญ เพราะจะช่วยปกป้องทารกในขณะที่ระบบภูมิคุ้มกันของพวกเขายังได้รับการพัฒนาอยู่
ทารกสามารถทนต่อการรับวัคซีนได้อย่างแน่นอน เช่นเดียวกับที่สามารถจัดการกับแบคทีเรียและไวรัสนับพันที่พบในสิ่งแวดล้อมตั้งแต่แรกเกิด การสร้างเสริมภูมิคุ้มกันสามารถปกป้องลูกของคุณจากการติดเชื้อร้ายแรงที่อาจนำไปสู่ความทุกข์ทรมาน การเข้ารักษาตัวในโรงพยาบาล หรือแม้กระทั่งถึงแก่ชีวิตได้
ตารางการให้วัคซีนมีความแตกต่างกันไปในแต่ละประเทศ ขึ้นอยู่กับรูปแบบการเกิดโรค สายพันธุ์ของไวรัสหรือแบคทีเรีย การบริการทางการแพทย์ วัคซีนที่มีอยู่และภาระค่าใช้จ่ายซึ่งแตกต่างกันไปในแต่ละประเทศ
เพิ่มเติม:
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
ฉันสามารถเว้นระยะหรือชะลอการรับวัคซีนได้หรือไม่  
เมื่อเด็กได้รับวัคซีนล่าช้าหรือเว้นระยะออกไป เด็กจะไม่ได้รับการปกป้องนานเกินความจำเป็นในช่วงวัยที่มีการแพร่ระบาดมากหรือรุนแรงที่สุด แนะนำให้วัคซีนเข็มแรกในช่วงอายุน้อยที่สุดที่ระบบภูมิคุ้มกันของเด็กทารกเติบโตพอที่จะกระตุ้นการตอบสนองทางภูมิคุ้มกันได้ดีเพื่อเพิ่มระดับการปกป้องที่ดี
ตารางการให้วัคซีนแต่ละโดสแก่ทารกและเด็กได้รับการกำหนดอย่างรอบคอบและอิงจากการวิจัยเป็นเวลาหลายสิบปี – ดังนั้นจึงเป็นการดีที่สุดที่จะปฏิบัติตามตารางการให้วัคซีนของโครงการสร้างเสริมภูมิคุ้มกันแห่งชาติ (https://www.health.gov.au/health-topics/immunisation/when-to-get-vaccinated/national-immunisation-program-schedule) และวันที่ครบกำหนด การที่คุณให้ลูกรับวัคซีนล่าช้าแม้เพียงไม่กี่สัปดาห์ อาจทำให้ลูกของคุณเสี่ยงต่อการติดโรคร้ายแรง
การเว้นระยะการฉีดวัคซีนยังหมายความว่าเด็กอาจจะต้องนัดหมายเพิ่มขึ้นและฉีดวัคซีนมากเข็มขึ้นซึ่งจะทำให้เด็กเกิดความเครียดเพิ่มมากขึ้น งานวิจัยพบว่าเด็กเกิดความเครียดจากการฉีดวัคซีนพอ ๆ กันเมื่อได้รับการฉีดหนึ่งเข็มหรือมากกว่าหนึ่งเข็ม
เพิ่มเติม:
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
ทำไมเด็กบางคนต้องได้รับวัคซีนเสริม
เด็กบางคนอาจต้องได้รับวัคซีนเสริมหากมีความเสี่ยงต่อการเป็นโรคสูง คนในกลุ่มเสี่ยงสามารถรับวัคซีนเสริมได้ฟรีภายใต้โครงการสร้างเสริมภูมิคุ้มกันแห่งชาติซึ่งอาจเป็นเด็กที่มีโรคประจำตัวมีโอกาสเสี่ยงสูงที่จะเป็นโรค หรือเด็กชาวอะบอริจินและชาวเกาะช่องแคบทอร์เรสที่มีโอกาสเสี่ยงสูงต่อโรคบางอย่างมากกว่าคนที่ไม่ใช่ชาวพื้นเมือง
ปรึกษาแพทย์เกี่ยวกับความต้องการที่เฉพาะเจาะจงของลูก
เพิ่มเติม:
Immunisation for Aboriginal and Torres Strait Islander people | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-aboriginal-and-torres-strait-islander-people?language=und)
Immunisation for people with medical risk conditions | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-people-with-medical-risk-conditions)
ฉันควรชะลอการรับวัคซีนหรือไม่หากลูกของฉันไม่สบาย
ทารกและเด็กที่เป็นหวัดและไอเล็กน้อยโดยไม่มีไข้ หรือทารกที่ฟื้นตัวจากอาการป่วย สามารถรับวัคซีนได้อย่างปลอดภัยและมีประสิทธิผล
ควรเลื่อนการฉีดวัคซีนออกไปหากเด็กไม่สบายมากและมีไข้สูง (มากกว่า 38.5 องศาเซลเซียส)
คุณสามารถเลื่อนนัดออกไปอีกหนึ่งหรือสองสัปดาห์เมื่อลูกของคุณหายดีแล้ว หากมีข้อสงสัยให้สอบถามแพทย์หรือเจ้าหน้าที่คลินิกสุขภาพก่อนที่จะชะลอการรับวัคซีน
ต้องทำอย่างไรหากลูกของฉันไม่ได้รับการฉีดวัคซีนตามกำหนด
การรับวัคซีนตรงตามกำหนดให้การปกป้องที่ดีที่สุด อย่างไรก็ตามหากลูกของคุณไม่ได้รับวัคซีนตามกำหนด ลูกของคุณสามารถรับวัคซีนย้อนหลังได้ โดยไม่จำเป็นต้องรับวัคซีนซ้ำอีก และไม่จำเป็นต้องรับวัคซีนเพิ่มเป็นพิเศษ ปรึกษาผู้ให้บริการสร้างเสริมภูมิคุ้มกันเกี่ยวกับโปรแกรมสำหรับเด็กที่รับวัคซีนล่าช้า
การรับวัคซีนทุกชนิดในวัยเด็กฟรีใช่ไหม
วัคซีนพื้นฐานตามตารางที่กำหนดสำหรับลูกของคุณภายใต้โครงการสร้างเสริมภูมิคุ้มกันแห่งชาตินั้นไม่มีค่าใช้จ่ายหากลูกของคุณมีสิทธิรับบริการ Medicare แพทย์ของคุณอาจเรียกเก็บค่าธรรมเนียมการปรึกษา
เด็กชาวอะบอริจินและชาวเกาะช่องแคบทอร์เรสและเด็กที่มีโรคประจำตัวบางอย่างอาจได้รับการแนะนำให้รับวัคซีนเสริมฟรี
ผู้ลี้ภัยและผู้ถือวีซ่าด้านมนุษยธรรมสามารถรับวัคซีนที่ไม่ได้รับในวัยเด็กได้ฟรี
เพิ่มเติม:
Getting vaccinated | Australian Government Department of Health, Disability and Ageing (https://www.health.gov.au/topics/immunisation/getting-vaccinated)
Immunisation for infants and children | Australian Government Department of Health, Disability and Ageing (https://www.health.gov.au/health-topics/immunisation/when-to-get-vaccinated/immunisation-for-infants-and-children) หรือปรึกษาแพทย์เวชปฏิบัติทั่วไป (GP) หรือผู้ให้บริการสร้างเสริมภูมิคุ้มกัน 
ฉันจะหาข้อมูลเพิ่มเติมเพื่อสนับสนุนให้ลูกของฉันได้รับวัคซีนได้ที่ไหน
หากคุณมีคำถามเพิ่มเติมเกี่ยวกับวัคซีน โปรดปรึกษาแพทย์ พยาบาล หรือเจ้าหน้าที่สาธารณสุข
เมื่อค้นหาข้อมูลเกี่ยวกับวัคซีนทางออนไลน์ ต้องแน่ใจว่าเป็นแหล่งข้อมูลที่เชื่อถือได้ซึ่งอ้างอิงหลักฐานทางวิทยาศาสตร์ และบนเว็บไซต์มีลิงก์ไปยังแหล่งข้อมูลที่เชื่อถือได้จำนวนมาก
หากคุณมีคำถามเพิ่มเติมหรือต้องการรายละเอียดเพิ่มเติมเพื่อช่วยในการตัดสินใจเกี่ยวกับการฉีดวัคซีน คุณสามารถค้นหาแหล่งข้อมูลต่อไปนี้หรือปรึกษาแพทย์ พยาบาล หรือเจ้าหน้าที่สาธารณสุขเพื่อขอข้อมูลเพิ่มเติม พวกเขาสามารถให้ข้อมูลเกี่ยวกับวัคซีนสำหรับคุณและครอบครัว
Sharing Knowledge About Immunisation website (https://skai.org.au/)
Questions about vaccination booklet (https://www.health.gov.au/resources/publications/questions-about-vaccination)
The Science of Immunisation booklet (https://science.org.au/our-work/resources-reports/reports-publications/science-immunisation-questions-answers)

การให้วัคซีนในวัยเด็ก - ตอบคำถามของคุณ

